Document ID: 31994D0203

KOMISSION PÄÄTÖS,
tehty 28 päivänä helmikuuta 1994,
neuvoston asetuksessa (ETY) N:o 2052/88 määriteltyyn tavoitteeseen 5 b liittyvien rakennerahastojen maksusitoumusmäärärahojen alustavasta jaosta jäsenvaltioiden kesken vuosina 1994-1999 (94/203/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoituselinten kanssa 24 päivänä kesäkuuta 1988 annetun neuvoston asetuksen (ETY) N:o 2052/88 (), sellaisena kuin se on muutettuna asetuksella (ETY) N:o 2081/93 (), ja erityisesti sen 12 artiklan 4 kohdan,
sekä katsoo, että
asetuksen (ETY) N:o 2052/88 12 artiklan 4 kohdan mukaisesti komissio päättää avoimen menettelyn mukaisesti rakennerahastojen tavoitteeseen 5 b liittyvien maksusitoumusmäärärahojen alustavasta jaosta ottaen täysin huomioon, kuten aikaisemminkin, seuraavat puolueettomat arviointiperusteet: jäsenvaltion vauraus, alueen vauraus, alueiden väestö ja rakenteellisten ongelmien suhteellinen vakavuus, mukaan lukien työttömyysaste ja erityisesti maaseutujen kehitystarpeet,
kun vähennetään komission aloitteesta aloitetun toiminnan rahoitukseen käytettävät määrärahat, rakennerahastojen käytettävissä olevat varat ovat, vuoden 1994 hintatason mukaan, tavoitteen 5 b osalta 6 134 miljoonaa ecua ajalle 1994-1999, ja
tämän päätöksen liitteessä oleva alustava jako on asetuksen (ETY) N:o 2052/88 12 artiklan 4 kohdan vaatimusten mukainen,
ON TEHNYT TÄMÄN PÄÄTÖKSEN:
1 artikla
Asetuksessa (ETY) N:o 2052/88 määriteltyyn tavoitteeseen 5 b liittyvien yhteisön tukikehysten maksusitoumusmäärärahojen alustava jako jäsenvaltioiden kesken ajalle 1994-1999 on liitteen mukainen.
2 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä helmikuuta 1994.

Labels: 2
15
18